VM i ishockey for menn 2027 (toppdivisjonen)

Toppdivisjonen i VM i ishockey for menn 2027 skal etter planen arrangeres i Mannheim og Düsseldorf i Tyskland fra 14. til 30. mai 2027. Det vil bli det 90. verdensmesterskapet i ishockey for menn arrangert av Det internasjonale ishockeyforbundet (IIHF). I toppdivisjonen vil 16 lag delta fordelt på to grupper med åtte lag hver der de fire beste i hver gruppe gikk videre til kvartfinale.

Søkerland
Tre land søkte innledningsvist om å få arrangere mesterskapet – Kasakhstan, Norge og Tyskland.

 
 Astana og Almaty
 Kasakhstan hadde ikke tidligere arrangert VM på toppnivå, men Nur-Sultan (nå Astana) var vertsby for VM for 1. divisjon gruppe A i 2019. Astana hadde også vært vertsby for ishockeyturneringen under De asiatiske vinterleker i 2011, mens Almaty var vertsby for ishockeyturneringene under Vinteruniversiaden 2017. Foreslåtte arenaer var Barys Arena i Astana (hjemmebane for KHL-klubben Barys Astana med en tilskuerkapasitet på ) og Almaty Arena (tilskuerkapasitet på ). Kasakhstan hadde søkt om vertskapet for turneringen året før men trakk sin ansøkning til fordel for Sveits, som skulle ha arrangert VM i 2020 men som ble avlyst på grunn av koronaviruspandemien.
 
 Bærum og Trondheim
 Norge hadde arrangert VM på toppnivå to ganger tidligere: i 1958 (Oslo) og i 1999 (Lillehammer, Oslo og Hamar). Norge har også arrangert vinter-OL to ganger: i 1952 (Oslo) og 1994 (Lillehammer). Norges Ishockeyforbund (NIHF) startet arbeidet med søknaden i juni 2020 og oktober 2020 meldte Trondheim seg som første søkerby. Den 29. januar 2022 ble Trondheim valgt ut som en av to søkerbyer til Norges VM-søknad. Bergen, Lillehammer og Bærum ble nevnt som kandidater til den siste vertsbyen. Den 27. mars 2022 ble Bærum valgt som den andre vertsbyen.

Foreslåtte arenaer var Telenor Arena (som skal ombygges til en isarena med en kapasitet på  tilskuere) som primær arena og Trondheim Spektrum (med en tilskuerkapasitet på ) som sekundær arena. NIHF-president Tage Pettersen uttalte at den norske organisasjonskomitéen ville se til Danmark for å lære av erfaringene fra VM-turneringen de arrangerte i 2018, som gikk med stort overskudd og gode tilbakemeldinger fra forskjellige aktører.
 
Düsseldorf og Mannheim
Tyskland har arrangert VM på toppnivå åtte ganger: 1930, 1955, 1975, 1983, 1993, 2001, 2010 og 2017. Tyskland har også arrangert vinter-OL én gang, i 1936 (Garmisch-Partenkirchen), som samtidig fungerte som VM. Deutscher Eishockey-Bund (DEB) valgte 12. april 2023 Düsseldorf (vertsby i 1955, 1975, og 1983) og Mannheim (vertsby i 2010) som vertsbyer. Foreslåtte arenaer var PSD Bank Dome (med en kapasitet på  tilskuere) som primær arena og SAP Arena (med en tilskuerkapasitet på ) som sekundær arena.

Den 21. desember 2022 trakk Norges Ishockeyforbund sin VM-søknad etter å ha mottatt avslag på tilsagn på 80 millioner NOK fra Kultur- og Likestillingsdepartementet. NIHF ville derfor istedet starte en prosess for å se om det er aktuelt om en søknad for VM i 2028.

Vertsnasjonen ble valgt ved IIHFs årskongress i Tammerfors i Finland den 26. mai 2023. Søknaden til Tyskland fikk 102 stemmer, mens søknaden til Kasakhstan fikk 34.

Arenaer

Se også
VM i ishockey for menn 2027

Referanser

Eksterne lenker 
 

Ishockey-VM
Ishockey i 2027